Unión del Pueblo Navarro talde parlamentarioari atxikitako foru parlamentari Marta Álvarez Alonso andreak idatziz erantzuteko galdera egin du (PES-00203); horren bidez, honako informazio hau eskatzen dio Nafarroako Gobernuari:

1. **Boluntariotzaren arloan genero-arrakalarik detektatu al du Lehendakaritza eta Berdintasun Departamentuak?**

Bai.

1. **Hala baldin bada, zertan datza arrakala hori?**

Boluntariotzako ekintzaren feminizazioa, % 61 emakumeak eta % 39 gizonak, 2019ko ikerketako datuak.

Alor batean emakume gehiago egoteak ez du bermatzen berdintasun erreala dagoenik emakumeen eta gizonen artean.

Lanaren sexuaren araberako banaketa genero-estereotipoei eta rolei lotuta.

Segregazio horizontala: - Gizon gehiago babes zibilaren esparruan, COVID-19aren emergentzian eta kirolarenean. Eta, hein txikiago batean, garapenerako lankidetzan, alor komunitarioan, aisialdian edota ingurumenaren alorrean. Emakume gehiago hezkuntzaren esparruan, soziosanitarioan eta, sozialari dagokionez, presentzia zertxobait handiagoa ere bai.

Segregazio bertikala, emakumeen presentzia eskasa erabakiak hartzeko postu eta espazioetan.

Berdintasunaren eta emakumeen kontrako indarkeriaren arloko prestakuntza eskasa.

Genero ikuspegi eskasa nahiz eztabaidatua, kasu batzuetan, erakundeak kudeatu eta antolatzean.

Boluntariotzan emandako denbora, emakumeen parte hartzea noizean behingoa izanik eta gizonen ibilbidea, berriz, luzeagoa. Gizonen intentsitate handiagoa dago inplikazioan.

Emakumeen lanaldi hirukoitzarekin lotzen ahal da, lan ordainduaz gain zaintzako erantzukizunak baitituzte, eta horrek boluntariotza egiteko denbora nahiz aukera murrizten die.

Boluntarioaren profila: emakumea, adin ertainekoa, hirikoa, zaintza erantzukizunik eta goi-mailako ikasketa gabekoa.

Adina: emakume gazte gehiago eta gizon nagusi nahiz erretiratu gehiago.

Boluntarioen eta boluntariotzaren balio eta aintzatespen gutxiago, esparru feminizatua eta altruista delako eta ordainsaririk ez dagoelako, agian.

**3. Zer irizpide baliatu da aukeratzeko ea III. Boluntariotza Planeko zer ekintza sartu genero-ikuspegiaren zeharkako ardatzean? Zer helburu lortu nahi da ekintza horietako bakoitzaren bidez?**

* Egin diren eta III. Boluntariotza Planak jasotzen dituen ikerketan ondorioak, nagusiki Nafarroako boluntariotza-ekintzari buruzkoa, aipatutakoa.
* III. Boluntariotza Planak jasotzen duen Arazoen Zuhaitza.
* Genero ikuspegia zeharkako ardatz gisa sartzea, berdintasun printzipioak garatzen direla bermatzeko (Nafarroako III. Boluntariotza Plana (2024-2027) barne).

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko maiatzaren 17an.

Lehendakaritzako eta Berdintasuneko kontseilaria: Félix Taberna Monzón